RESPUBLIKINĖS KONFERENCIJOS

**MUZIKINIO UGDYMO LIETUVOJE RETROSPEKTYVA IR DABARTIS**

**BENDROSIOS NUOSTATOS**

* Praktinės konferencijos *MUZIKINIO UGDYMO LIETUVOJE RETROSPEKTYVA IR DABARTIS –* (toliau – Konferencija) nuostatai apibrėžia Konferencijos tikslą, nustato dalyvavimo ir organizavimo tvarką.
* Konferencijos organizatorius – Kauno muzikos mokyklų metodinis būrelis.
* Konferencijos partneris – Kauno pedagogų kvalifikacijos centras (toliau – KPKC).

**KONFERENCIJOS TIKSLAI:**

* Pasidalinti muzikinio ugdymo novacijomis bei pasiekimais.
* Skatinti pedagogų metodinę veiklą bei aktyvinti regionų muzikinio ugdymo tradicijų bei išskirtinumo sklaidą,

retrospektyviai išryškinant tai formavusias ir įtakojusias asmenybes valstybės muzikinio švietimo 100-čio

akivaizdoje.

**KONFERENCIJOS ORGANIZAVIMAS:**

* Konferencija skirta muzikos ir meno mokyklų pedagogams, vadovams bei kitiems Lietuvos muzikinio ugdymo

raidos aktualijomis ir muzikinio švietimo istorijos įžvalgomis besidomintiems asmenims.

* Konferencija vyks 2020 m. balandžio 8 d. nuo 10 val. Kauno 1-ojoje muzikos mokykloje (J. Gruodžio g. 25, Kaunas).
* Konferencijos klausytojai registruojami internetu nuo balandžio 1 d. KPKC tinklapyje <https://kpkc.lt/seminarai/index.php>
* Konferencijos pranešėjams išduodamos KPKC pažymos apie konferencijoje skaitytą pranešimą, o klausytojams - KPKC kvalifikacijos tobulinimo pažymos skaitmenine forma (žr.: kpkc.lt tinklapyje nuorodoje Renginių pažymos).

**KONFERENCIJOS DARBO FORMOS:**

* Plenarinis posėdis.
* Pranešimų pristatymai ir debatai grupėse.
* Reikalavimai pranešėjams:
* Pranešimo trukmė – iki 10 min.;

Pranešimai skaitmeninės formos Konferencijos pranešimų rinkiniui turi būti parengti pagal šiuos reikalavimus:

* + - *Microsoft Windows* operacinės sistemos *Microsoft Word* tekstų rengimo sistema (ne senesne kaip 2010 m.versija);
    - tekstas renkamas A4 formatu vieno tarpo tarp eilučių (*single*)intervalu, *TimesNew Roman* 12 pt šriftu;
    - paraštės kairėje, dešinėje, viršuje ir apačioje – 2cm;
    - pranešimo pavadinimas – 14 pt, *Bold*, didžiosiomis raidėmis eilutės kairėje;
    - po pranešimo pavadinimu nurodoma autoriaus vardas ir pavardė – 12 pt, *Bold*, mažosiomis raidėmis eilutės kairėje.

Pilnai paruošti ir sumaketuoti pranešimai siunčiami iki 2020 m. vasario 11 d. el. paštu adresu: [egle.valantiniene@gmail.com](mailto:egle.valantiniene@gmail.com)

**Konferencijos redakciniam komitetui aprobavus pranešimą, kvietimai pranešėjams el. paštu išsiunčiami iki 2020 m. vasario 18 d.**